Εμπρηστκή επίθεση σημειώθηκε το μεσημέρι της Πέμπτης, στα γραφεία της αφγανικής κοινότητας, που στεγάζεται στον 5ο όροφο στην οδό Χαλκοκονδύλη 35.

Την ευθύνη της επίθεσης ανέλαβε η οργάνωση «Κρυπτεία», με τηλεφώνημα στο iefimerida.gr.

Οι δράστες χρησιμοποίησαν εύφλεκτο υγρό και εμποτισμένα στουπιά. Εβαλαν φωτιά έξω από την είσοδο των γραφείων της Αφγανικής Κοινότητας με αποτέλεσμα να υποστεί σημαντικές φθορές.

Η αυτοαποκαλούμενη «εθνική αντιστασιακή οργάνωση Κρυπτεία» είχε επιτεθεί και τον Νοέμβριο του 2017 στο σπίτι του 11χρονου Αμίρ. Του μαθητή από το Αφγανιστάν, ο οποίος αν και είχε κληρωθεί να είναι σημαιοφόρος για την παρέλαση της 28ης Οκτωβρίου 2017, τελικά παρέλασε με την ταμπέλα του σχολείου του.